בני בן השלוש וחצי שב אתמול מהגן והתלונן על כאב בבהונות הרגליים. כעבור זמן קצר אמר שכבר לא כואב לו כלום, אולם החל לצלוע. הוא גורר את רגל שמאל. גם היום הוא עדיין צולע אך אינו מתלונן על כאבים, מצב רוחו מצויין ועושה רושם כאילו דבר אינו מפריע לו. רופא הילדים שאצלו ביקרנו הבוקר המליץ על המשך מעקב בלבד בעוד יומיים ומשטח גרון.
ישנן סיבות אפשריות רבות לבעיה כזאת, אך אם הכאבים הם דו-צדדיים, האפשרויות כוללות זיהום או מפרקים דלקתיים מסיבה כלשהי, טראומה ועוד. ישנה האפשרות כי המקור הוא החיידק סטרפטוקוק, הגורם לדלקות גרון, ולכן נלקח משטח גרון.
בכל מקרה, אין לדעת ללא בדיקה והמשך בירור ממה בדיוק נובע הכאב. המשיכו את המעקב אצל הרופא המטפל.